Ulrich Friedrich Woldemar von Löwendahl

Krahv Ulrich Friedrich Woldemar von Löwendahl (taani keeles Ulrik Frederik Valdemar Løvendal, vene keeles Ульрих Фридрих Вальдемар (Владимир) Левендаль; 6. aprill 1700 Hamburg – 27. mail 1755 Pariis) oli Taani päritolu Taani, Saksi, Poola, Venemaa ja Prantsusmaa teenistuses olnud sõjaväelane (kindral) ja riigitegelane. 

Elulugu
Ta sündis Saksi kuurvürsti ja Poola kuninga Friedrich August I ülemõuemarssali ja kabinetiministri vabahärra Valdemar Løvendali (1660–1740) ja tema esimese abikaasa Dorothea von Brockdorffi (1672–1706) pojana. Tema isa oli Laurvigi krahvi Ulrik Frederik Gyldenløve (1638–1704) poeg ning Taani kuninga Frederik III pojapoeg. Tema isale kuulus Meißeni lähedal asunud Mückenbergi mõis.

Aastast 1737 oli ta Venemaa Keisririigi teenistuses, osales kindralleitnandi auastmes feldmarssal Münnichi Türgi-vastases sõjakäigus, mille eest anti talle 24. detsembril 1738 Püha Aleksander Nevski orden. Seejärel oli ta aastail 1740–1743 Eestimaa kuberner.Eric Amburger: Geschichte der Behördenorganisation Russlands von Peter dem Grossen bis 1917 lk. 388

17. juunil 1740 kanti ta Eestimaa rüütelkonna matriklisse suguvõsana nr 237.Genealogisches Handbuch der baltischen Ritterschaften, Teil 2,3,: Estland, Bd.:3, Görlitz, 1930 lk.290 28. veebruaril 1741 andis Saksi kuurvürst Friedrich August II riigivikaarina talle Dresdenis krahvi tiitli.Carl Arvid von Klingspor: Baltisches Wappenbuch. Wappen sämmtlicher, den Ritterschaften von Livland, Estland, Kurland und Oesel zugehöriger Adelsgeschlechter. Stockholm 1882 vapp info

1743. aastast oli ta Prantsusmaa teenistuses ja temast sai 1747. aastal Prantsusmaa marssal.J. Mathorez: Les étrangers en France sous l'ancien régime T.2, Histoire de la formation de la population française. Paris: 1921 lk.409-410 

Pariisis asub tema järgi nimetatud 800 meetri pikkune tänav "Avenue de Lowendal".:fr:Avenue de Lowendal

Perekond
1722. aastal abiellus ta vabapreili Theodora Eugenia von Schmettauga (Schmettow; 1705–1768), kes oli Heckendorfist pärit kindralleitnant Gottlieb von Schmettau (1665–1722) ja Anna Christiane von Schmettau af Zschanitzi (1684–1716) tütar. Abielust sündisid:
Woldemar Heinrich (1723–1724)
Frederik Woldemar (1724–1740)
Benedikta Antoinette Eugénie (1725–1753), abiellus 1747. aastal vabahärra Johann Rudolf von Kiesewetteriga (1721–1751)
Dorothée-Frédérique (1727–1750)

1736. aastal abiellus ta Peterburis krahvinna Barbara Magdalene Elisabeth von Szembeckiga (1709–1762), kes oli Franciszek Szembeki ja Magdalena Tarlówna tütar. Abielust sündisid:
Elisabeth Marie Constance (fr) (1740 Tallinn – 1785), kirjanik, abiellus 1759. aastal sõjaväelase ja kirjaniku krahv Lancelot Turpin de Crisséga (fr) (1716–1793)
Benedikta Sophia Antoinette (1741 Tallinn – 1778), abiellus 1757. aastal krahv Aleksander Maciej Ossolińskiga (pl)
François Xavier Joseph Danneskjold-Løvendal (1742 Tallinn – 1808), ohvitser ja diplomaat, abiellus 1772. aastal krahvitar Charlotte Marguerite Élisabeth de Bourboniga (1754–1839), kes oli prantsuse printsi, Charolaisi krahvi Charles de Bourboni (fr) (1700–1760) tütar, Carl Valdemar Danneskjold-Løvendal (1773–1829) isa.
Marie Louise (1746–1835), abiellus 1766. aastal koloneli krahv Paris Louis Antoine Léon de Brancasega (1735–1821)

Sugupuu

Viited

Kirjandus
Vie du maréchal de Lowendal, comte du Saint-Empire, Chevalier des ordres du Roi, de Malte, de Saint-Louis, de Saint-Hubert et de Saint-Alexandre Newski, membre de l’Académie des sciences par le Marquis de Sinety., Paris: Bachelin-Deflorenne, 1867 Digitaalselt
 Dansk biografisk Lexikon, X. Bind.: Ulrik Frederik Valdemar Løvendal, lk.593-595
 Hans Eggert Willibald von der Lühe: Militair-conversations-lexikon, C. Brüggemann, 1834, lk.725-727
Kjeld Stabell: Løvendal Ludvig XV’s danske General., Eksperimental Forlag 2009, ISBN 9788791142574

Välislingid
Eesti Ajalooarhiiv: Waldemar von Löwendahl aadlivapp Ajalooarhiivis
roskildehistorie.dk: Sugupuu
Store Norske Leksikon: Løvendal
Woldemar de Löwendal 1787, , Louis Rogeri gravüür Antoine Louis François Sergent dit Sergent-Marceau maalist ja lühielulugu teoses "Portraits Des Grands Hommes, Femmes Illustres, Et Sujets Mémorables de France, gravés et imprimés en couleurs. dédiés Au Roi." 1786–1792, [192-pildiline kogu]
Buste du maréchal de Lowendal., (1745-1750) Jean-Baptiste Lemoyne marmorskulptuur Musée Cognacq-Jay muuseumis Pariisis.

Kategooria:Eestimaa aadlikud
Kategooria:Oldenburgid
Kategooria:Prantsusmaa marssalid
Kategooria:Vene Eestimaa kubernerid
Kategooria:Taani sõjaväelased
Kategooria:Venemaa keisririigi kindral en chef´id
Kategooria:Venemaa keisririigi sõjaväelased
Kategooria:Püha Aleksander Nevski ordeni kavalerid
Kategooria:Sündinud 1700
Kategooria:Surnud 1755